《行香子 山矾 一名七里香》
明代·高濂

蕊撒冰沙。叶亸金芽。托根枝、喜傍山家。春风倚笑，香雾秾花。

白婆娑，深涧雪，洒松丫。

常开二月，清芬七里，澹悠悠、月衬青霞。芝兰结伴，踯躅同华。

韩寿香，何郎面，许同夸。

作者简介：明浙江钱塘人，字深甫，号瑞南。所著《遵生八笺》成书于万历十九年，对养生保健等方法，收辑甚备。另有《雅尚斋诗》。